b'\n_START_ARTICLE_\nProserpina (jumalatar)\n_START_PARAGRAPH_\nProserpina on roomalaisessa mytologiassa kuoleman jumalatar. Proserpina on mytolgiassa Cereksen tyt\xc3\xa4r, jonka Pluto ry\xc3\xb6st\xc3\xa4\xc3\xa4 kuningattarekseen alamaailmaan. Alun perin Proserpina oli Keski-Italian falskilaisalueilla palvottu maalaisjumalatar, joka suojeli oraita ja jolla oli sit\xc3\xa4 kautta yhteys manalaan. Vuonna 493 eaa. Rooman Aventinus-kukkulalle perustettiin n\xc3\xa4l\xc3\xa4nh\xc3\xa4d\xc3\xa4n j\xc3\xa4lkeen kolmoiskultti, joka oli omistettu Cerekselle, Liberille ja Liberalle. N\xc3\xa4m\xc3\xa4 jumalat samaistettiin Roomassa Proserpinaan ja Persefoneeseen. Vuonna 249 eaa. Proserpinan ja Dis Paterin kultti tuotiin virallisesti Roomaan Tarentumin kaupungista. Proserpinan ja Dis Paterin maanalainen alttari oli Rooman Marskent\xc3\xa4n l\xc3\xa4nsiosassa.'